rejauldu/bengali-wikipedia huggingface dataset:
সিলেট জেলা সুইমিংপুল বাংলাদেশের জেলা পর্যায়ের একটি সাঁতার ক্রীড়া আয়োজন ও প্রশিক্ষণ সুইমিংপুল। এটি জেলার প্রথম সরকারি জল ক্রীড়া আয়োজনের সুইমিংপুল। অপরটি আবুল মাল আব্দুল মুহিত ক্রীড়া কমপ্লেক্সের অন্তর্গত। বাংলাদেশের সকল সাঁতার ক্রীড়া আয়োজনের সরকারি ভেন্যুর মতই এটি জাতীয় ক্রীড়া পরিষদের অধিভূক্ত এবং স্থানীয় সিলেট জেলা ক্রীড়া সংস্থার তত্ত্বাবধায়নে রয়েছে।  জাতীয় ক্রীড়া পরিষদ সুইমিংপুলটি ৩ কোটি ৬২ লাখ ২৬ হাজার টাকা ব্যয়ে নির্মাণ করে।   তথ্যসূত্র   বিষয়শ্রেণী:বাংলাদেশের সুইমিংপুল বিষয়শ্রেণী:সিলেট জেলা বিষয়শ্রেণী:সিলেটের ক্রীড়া অনুষ্ঠানস্থল
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল।  ~ যুদ্ধমন্ত্রী আলাপ ১২:৪৯, ১২ অক্টোবর ২০১৯ (ইউটিসি) কাজী এমদাদুল হক (অফিসার)   – (অপসারণের প্রস্তাবনা দেখুনলগ দেখুন) ()  বিডিআর বিদ্রোহে নিহত একজন সেনাকর্মকর্তা উইকিপিডিয়ার উল্লেখযোগ্যতার নীতি অনুযায়ী যথেষ্ট নয়। তাছাড়া তিনি মৃত্যুর আগে কোনো উল্লেখযোগ্য পদে আসীন ছিলেন বলে নিবন্ধে উল্লেখ করা নেই। — তানভির • ১০:৩৫, ৫ অক্টোবর ২০১৯ (ইউটিসি)   অপসারণে  :  উল্লেখযোগ্যতা: সামরিক বাহিনীর নীতিমালা অনুসারে মেজর জেনারেল থেকে শুরু করে উপরের পদের সামরিক কর্মকর্তাগণ উল্লেখযোগ্য। সে হিসেবে এটি রাখা যেতে পারে। --দেলোয়ার (✉) • ১১:২৭, ৫ অক্টোবর ২০১৯ (ইউটিসি)  দেলোয়ার, আপনার বিরোধিতা প্রকাশ পরস্পরবিরোধী। আলোচ্য অফিসারের র‍্যাংক কর্নেল যা যা মেজর জেনারেলের দুই ধাপ নিচে। কর্নেলের ওপরে ব্রিগেডিয়ার জেনারেল, তারপর মেজর জেনারেল। আপনার যুক্তিতে আপনার বিরোধিতা নয়, বরং সমর্থন করা উচিত। শুধুমাত্র কর্নেল পরিচয়ে কেউ উইকিপিডিয়ার জন্য উল্লেখযোগ্য হন না। — তানভির • ১১:৫৮, ৫ অক্টোবর ২০১৯ (ইউটিসি)   সামরিক অফিসারদের ক্ষেত্রে যে নির্দেশিকা তাতে একটি মানদণ্ডও পূরণ করেনি নিবন্ধটি। পত্রিকার সংবাদগুলো WP:1E ~ যুদ্ধমন্ত্রী আলাপ ১১:৫৬, ৫ অক্টোবর ২০১৯ (ইউটিসি)   — সামরিক অফিসারদের নীতিমালা অনুযায়ী অনুল্লেখযোগ্য। — অংকন  (আলাপ) ১৩:১৫, ৫ অক্টোবর ২০১৯ (ইউটিসি)   — উল্লেখযোগ্যতার মানদন্ড পেরোয়নি -- মহামতি মাসুম (আলাপ) ০৬:৪৪, ৭ অক্টোবর ২০১৯ (ইউটিসি)   –প্রস্তাবনা অনুসারে। আর, এই নিবন্ধটির সাথে অপসারণ প্রস্তাবনায় বিষয়শ্রেণী:বিডিআর বিদ্রোহে নিহত সেনা কর্মকর্তা এ থাকা উইকিপিডিয়ার মানদণ্ডে অনুল্লেখযোগ্য সেনা কর্মকর্তাদের নাম যোগ করতে অনুরোধ করছি।--S. M. Nazmus Shakib (আলাপ) ০৮:১০, ৭ অক্টোবর ২০১৯ (ইউটিসি)  অপসারণে । --IqbalHossain (আলাপ) ০৫:১৪, ১২ অক্টোবর ২০১৯ (ইউটিসি)  আমি এই প্রস্তাবনাতে সম্পর্কিত অন্য নিবন্ধগুলো যুক্ত করে দিয়েছি। ~ যুদ্ধমন্ত্রী আলাপ ০৯:০১, ৭ অক্টোবর ২০১৯ (ইউটিসি)   – পাতাগুলো আমার ব্যাবহারকারী উপপাতায় দেয়ার অনুরোধ রইলো।--মোহাম্মদ নাবিল  (☎)  ১১:৫২, ৮ অক্টোবর ২০১৯ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
দমেনিকো জাম্পিয়েরি (মতান্তরে দমেনিকিনো) (২১ অক্টোবার, ১৫৮১ - ১৫ এপ্রিল, ১৬৪১) বলোনীয় ঘরানার (বা কাররাকাচ্চি ঘরানার) একজন গুরুত্বপূর্ণ ইতালীয় বারোক চিত্রশিল্পী ছিলেন।  জীবনী right|thumb|দমেনিকোর আঁকা ''শহীদ সেন্ট পিটারের হত্যাদৃশ্যের চিত্র দমিনিকো জাম্পিয়েরি ১৫৮১ সালের ২১শে অক্টোবর বোলোনিয়ায় জন্মগ্রহণ করেন। তার ডাকনাম দমেনিকিনো, ইতালীয় ভাষায় যার অর্থ "ছোট দমিনিকো"। তার পিতা একজন জুতা প্রস্তুতকারক ছিলেন। বোলোনিয়ায় তিনি শুরুতে দেনিস কালভার্তের নিকট চিত্রাঙ্কন শিখেন। কালভার্তের সাথে ঝগড়া করে তিনি কাররাচ্চির আক্কাদেমিয়া দেগলি ইনকাম্মিনাতিতে কাজ করতে যান। ১৬০২ সালে তিনি বোলোনিয়া ছেড়ে রোম শহরে পাড়ি জমান এবং আননিবালে কাররাচ্চির তত্ত্বাবধানে অন্যতম প্রতিভাধর শিক্ষানবিশ হয়ে ওঠেন। রোমে তরুণ চিত্রশিল্পী তার থেকে বয়স্ক বোলোনীয় সহকর্মী ফ্রানচেস্কো আলবানি ও গিদো রেনির সাথে বসবাস করতেন এবং তার পরবর্তীকালের প্রধান প্রতিদ্বন্দ্বী জোভান্নি লানফ্রাঙ্কোর সাথে কাজ করতেন।  বিষয়শ্রেণী:১৫৮১-এ জন্ম বিষয়শ্রেণী:১৬৪১-এ মৃত্যু বিষয়শ্রেণী:১৬শ শতাব্দীর ইতালীয় চিত্রশিল্পী বিষয়শ্রেণী:১৭শ শতাব্দীর ইতালীয় চিত্রশিল্পী বিষয়শ্রেণী:ইতালীয় পুরুষ চিত্রশিল্পী বিষয়শ্রেণী:ইতালীয় বারোক চিত্রশিল্পী বিষয়শ্রেণী:ক্যাথলিক চিত্রশিল্পী বিষয়শ্রেণী:বোলোনিয়ার চিত্রশিল্পী
চট্টগ্রাম সিটি কর্পোরেশন মিউনিসিপ্যাল মডেল স্কুল এন্ড কলেজ বাংলাদেশের চট্টগ্রামে অবস্থিত একটি বেসরকারি  মাধ্যমিক ও উচ্চমাধ্যমিক শিক্ষাপ্রতিষ্ঠান। শিক্ষাপ্রতিষ্ঠানটি ১৮৮০ খ্রিষ্টাব্দে প্রতিষ্ঠিত হয় এবং এটি কোতোয়ালী থানার অন্তর্গত। ২০১৬ খ্রিষ্টাব্দে শিক্ষাপ্রতিষ্ঠানটি চট্টগ্রাম সিটি কর্পোরেশনের  অধিভুক্ত হয়।  বঙ্গবন্ধু ল' টেম্পল ও কৃষ্ণকুমারী সিটি করপোরেশন বালিকা উচ্চ বিদ্যালয় এই বিদ্যালয়ের শিক্ষাঙ্গনে অবস্থিত।   খেলাধুলা  এখানকার শিক্ষার্থীরা পড়ালেখার পাশাপাশি পারদর্শী খেলাধুলাতেও। বিগত কয়েক বছর ধরে এসএসসিতে ধারাবাহিকভাবে ভালো করে আসছে প্রতিষ্ঠানটি। একই সঙ্গে কয়েক যুগ ধরে হকি(বর্তমান রানার্সআপ জাতীয়ভাবে) ও হ্যান্ডবলে এ অঞ্চলের স্কুলগুলোর মধ্যে শ্রেষ্ঠত্ব অর্জন করেছে মিউনিসিপ্যাল মডেল হাই স্কুল।   ইতিহাস  thumb|২০১৬ খ্রিষ্টাব্দের পূর্ববর্তী বিদ্যালয়ের প্রতীক।  ১৮৮০ খ্রিষ্টাব্দে, শ্যামাচরণ সেন নামে একজন চট্টগ্রামের সমাজকর্মী কর্তৃক মিউনিসিপ্যাল হাই স্কুল প্রতিষ্ঠিত করেন।এটি প্রথম একটি জুনিয়র ইংলিশ স্কুল হিসেবে প্রতিষ্ঠিত হয়।প্রতিষ্ঠাতা শ্যামাচরণ, মিউনিসিপ্যাল হাই স্কুলের প্রথম প্রধান শিক্ষক হিসেবে দায়িত্ব পালন করেন।   উল্লেখযোগ্য শিক্ষার্থী  অনুপম সেন, সমাজবিজ্ঞানী এবং একুশে পদক বিজয়ী।   আরো দেখুন   চট্টগ্রামের বিদ্যালয়সমূহের তালিকা   তথ্যসূত্র   বহিঃসংযোগ      বিষয়শ্রেণী:১৮৮০-এ ব্রিটিশ ভারতে প্রতিষ্ঠিত বিষয়শ্রেণী:১৮৮০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:চট্টগ্রামের বিদ্যালয় বিষয়শ্রেণী:চট্টগ্রাম জেলার মহাবিদ্যালয় বিষয়শ্রেণী:চট্টগ্রাম সিটি কর্পোরেশন কর্তৃক পরিচালিত শিক্ষাপ্রতিষ্ঠান বিষয়শ্রেণী:বাংলাদেশের বালক বিদ্যালয় বিষয়শ্রেণী:৫৭ বিএনসিসি স্কোয়াড্রনের ইউনিট বিষয়শ্রেণী:বিএনসিসি-এর কর্ণফুলী রেজিমেন্টের ইউনিট
বিশাল লামা হলেন ভারতীয় জনতা পার্টির একজন ভারতীয় রাজনীতিবিদ। ২০২১ সালের মে মাসে, তিনি কালচিনি থেকে পশ্চিমবঙ্গ বিধানসভার সদস্য নির্বাচিত হন।   কর্মজীবন  লামা কালচিনি, আলিপুরদুয়ার জেলার বাসিন্দা। তার পিতার নাম প্রদ্যুমন লামা। তিনি উত্তরবঙ্গ বিশ্ববিদ্যালয় থেকে বিএ পাস করেন। তিনি কালচিনি বিধানসভা থেকে ২০২১ সালের পশ্চিমবঙ্গ বিধানসভা নির্বাচনে প্রতিদ্বন্দ্বিতা করেন এবং ২ মে ২০২১-এ আসনটিতে জয়ী হন।   তথ্যসূত্র   বিষয়শ্রেণী:আলিপুরদুয়ার জেলার ব্যক্তি বিষয়শ্রেণী:উত্তরবঙ্গ বিশ্ববিদ্যালয়ের প্রাক্তন শিক্ষার্থী বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ
বানৌজা মোংলা বাংলাদেশের দক্ষিণ-পশ্চিমাঞ্চলে অবস্থিত বাংলাদেশ নৌবাহিনীর একটি নৌ ঘাঁটি। এটি খুলনা শহর থেকে প্রায় ৭০ কিলোমিটার দক্ষিণে বাগেরহাট জেলার মোংলা উপজেলায় পশুর নদীর তীরে অবস্থিত।   ফাংশন  সামরিক গুরুত্বের জন্য বনৌজা মোংলা, মোংলা বন্দর চ্যানেলে দেশের অর্থনীতির সুরক্ষার জন্য একটি গুরুত্বপূর্ণ ঘাঁটি হিসেবে কাজ করে।   আরও দেখুন    বাংলাদেশ নৌবাহিনী  খুলনা শিপইয়ার্ড   তথ্যসূত্র    বহিঃসংযোগ   বাংলাদেশ নৌবাহিনীর অফিসিয়াল ওয়েবসাইট  বানৌজা মোংলা নৌ ঘাঁটির কমান্ডার দুটি যুদ্ধজাহাজকে স্বাগত জানিয়েছেন: বাংলাদেশ-ভারত যৌথ নৌ টহল দিয়েছে   বিষয়শ্রেণী:বাংলাদেশ নৌবাহিনীর ঘাঁটি বিষয়শ্রেণী:বাংলাদেশ নৌবাহিনী
জাঁজী নদী () হচ্ছ ব্রহ্মপুত্র নদীর উত্তর পারর উপনদী। এই নদীটি আসামের যোরহাট এবং শিবসাগর জেলা-এর সীমা নির্ধারণ করেছে। নাগাল্যান্ডর মোককচাং শহরের উত্তর দিকের কোনো এক স্থান থেকে জাঁজী নদীর উৎপত্তি হয়েছে। ১৯১৭ সালের মানচিত্রের মতে, জাঁজী নদীটির দৈর্ঘ্য ১০৭ কি:মি: এবং অববাহিকার আয়তন ১৩৫০ বর্গ কি:মি:।  গতিপথ জাঁজী নদীটি নাগাল্যান্ড-এর মোককচাং শহরের কিছু উত্তর থেকে মেলেক নদী নামে শুরু হয়ে উত্তর-পশ্চিমমুখী হয়ে ১২ কি:মি: এসে উত্তর-পূর্বমুখী হয়। তারপরে মেলেক নদীটি ১৬ কি:মি: এসে মেনুং নামের একটি নদীর সাথে মিশে মেলেক নদীটি জাঁজী নাম নেয়। জাঁজী নদী যোরহাট এবং শিবসাগর জেলার সীমা দিয়ে বয়ে এসে শিমলুগুড়ি থেকে উত্তরমুখী হয়ে ৪ কি:মি: এসে আমগুড়ি রেলপথ পার হয়। আমগুড়ি থেকে উত্তর-পশ্চিমমুখী হয়ে বয়ে এসে জাঁজী নামের স্থানে ৩৭ নং জাতীয় সড়ক পার হয়।  তারপর বহুপথ যায় এবং ছোট নদীর সাথে মিশে ধনতোলা পায়। তারপর ৫ কি:মি: ভাটিতে বনাই পায়, বনাই থেকে ৭ কি:মি: ভাটিতে চীনাতলির ন-জাঁজীর কাছে নদীটির ঠেক হয় এবং ৫ কি:মি: এসে কুমার গাঁওয়ে মিটং-মরি জাঁজী নদীর সাথে সাথে মিশে জাঁজীমুখে ব্রহ্মপুত্র-এর সাথে মেশে।  তথ্যসূত্র  বিষয়শ্রেণী:আসামের নদী
থাম্ব|আব্বাস খালফ ইরানের প্রেসিডেন্ট সাদ্দাম হসাইন এর বাক্তিগত রুশ দোভাষী আব্বাস খালাফ ইরাকের প্রয়াত প্রেসিডেন্ট সাদ্দাম হোসেনের ব্যক্তিগত রুশ ভাষার দোভাষী এবং অনুবাদক হিসেবে কাজ করতেন। সাদ্দাম হোসেন তাকে রাশিয়ায় ইরাকি রাষ্ট্রদূত হিসেবে নিয়োগ দিয়েছিলেন। ২০০৩ সালে ইরাক আক্রমণের পর তিনি দেশে না এসে রাশিয়াতেই তার পরিবারের সঙ্গে বসবাস করতে থাকেন। উনি ২০১৩ সালে মারা গেছেন।   মতাদর্শ  আব্বাস খালাফ বলেন, "অনেকে বলে যে তারা শিয়া হয়ে নিপীড়িত। আমি নিজে একজন শিয়া, তার শহর বা গোত্রে আমি জন্ম নেই নি। আমার কানে এই ধরনের কথা আসলে আমি আমার অভিজ্ঞতা থেকে বলতে পারি যে তা অত্যুক্তি।" তিনি আরো বলেন। "তার অবিচার সকলের ক্ষেত্রেই সমান। তার বিরোধী, হোক সে শিয়া বা সুন্নি, তিনি তাদের ধ্বংস করে ফেলবেন। তার জন্য শিয়া, সুন্নি, কুর্দি, আরব কোন বিষয় না। তাদের যে কেউ যদি তার বিরুদ্ধে মাথা তুলে দাঁড়ায়, তবে তাদের মাথা সেখানেই পুতে ফেলেন।  একটি প্রেস রিলিজ অনুসারে যুক্তরাষ্ট্র সরকার আব্বাস খালাফ খুনফুথ কে রাশিয়ায় নিযুক্ত সাবেক ইরাকি রাষ্ট্রদূত হিসেবে চিহ্নিত করে। তিনি ইরাকের উচ্চপদস্থ অফিসারও ছিলেন, যা জাতিসংঘের কার্যনির্বাহী আদেশ ১৩৩১৫ এবং নিরাপত্তা কাউন্সিলের রেজুলুশন ১৪৮৩ তে বলা আছে।   বহিঃসংযোগ   Saddam's ex-translator recalls chilling prediction   Iraqi Ambassador to Russia, Abbas Khalaf Kunfud Proud of His Nation  Iraqi Ambassador to stay in Moscow as long as possible  প্রেস বিজ্ঞপ্তি   তথ্যসূত্র   বিষয়শ্রেণী:২০১৩-এ মৃত্যু বিষয়শ্রেণী:দোভাষী বিষয়শ্রেণী:ইরাকি অনুবাদক বিষয়শ্রেণী:রাষ্ট্রদূত বিষয়শ্রেণী:ইরাকি কূটনীতিবিদ
মাওলানা আব্দুল মজিদ লুধিয়ানভি (৫ জুন ১৯৩৪ - ১ ফেব্রুয়ারি ২০১৫) (উর্দু: مولانا عبدالمجید لدھیانوی) ছিলেন একজন পাকিস্তানি ইসলামি পণ্ডিত ও লেখক। তিনি আলমি মজলিস তাহাফ্ফুজ খতমে নবুওয়াতের ৭ম আমির এবং বেফাকুল মাদারিসিল আরাবিয়া পাকিস্তান-এর নির্বাহী কমিটির একজন সিনিয়র সদস্য হিসেবে দায়িত্ব পালন করেন।   প্রাথমিক ও শিক্ষাজীবন  লুধিয়ানভি ১৯৩৪ সালে লুধিয়ানা জেলার সালেমপুর জাগরাৱন তহসিলের একটি আর্য পরিবারে হাফিজ মুহাম্মদ ইউসুফের ঘরে জন্মগ্রহণ করেন। তার বাবা ছিলেন একজন ধার্মিক ব্যক্তি এবং মধ্যবিত্ত জমিদার ও কৃষক। তিনি সালেমপুরের সরকারি হাই স্কুল থেকে প্রাথমিক শিক্ষা লাভ করেন। তিনি অষ্টম শ্রেণীতে অধ্যয়নকালে ভারত বিভাজনের সিদ্ধান্ত নেওয়া হয়। তিনি তার পিতামাতার সাথে পাকিস্তানে চলে যান এবং শোরকোটে বসতি স্থাপন করেন। তিনি সেখানে মাধ্যমিক স্কুল পরীক্ষায় উত্তীর্ণ হন। এরপর ১৯৪৯ সালে তিনি তোবা টেক সিংয়ের জামিয়া দারুল উলুম রাব্বানিয়ায় ধর্মীয় শিক্ষালাভের জন্য ভর্তি হন। দুই বছর পর তিনি ফয়সালাবাদে মাদরাসা আশরাফুর রশীদে ভর্তি হন। এদিকে, তিনি কামালিয়ায় বসবাসকারী একটি পরিবারের সাথে বিবাহ বন্ধনে আবদ্ধ হন। এরপর তিনি জামিয়া কাসিমুল উলুম মুলতানে ভর্তি হন এবং ১৯৫৬ সালে দারসে নিজামি পাঠ্যক্রমে স্নাতক ডিগ্রি লাভ করেন। তিনি মাহমুদ হাসান দেওবন্দির ছাত্র মাওলানা আব্দুল খালিক এবং মুফতি মাহমুদের নিকট সহিহ মুসলিম, বুখারি ও তিরমিজি অধ্যয়ন করেন। এছাড়াও মুহাম্মদ জাকারিয়া কান্ধলভি, মুহাম্মদ ইদ্রিস কান্ধলভি এবং মুহাম্মদ ইউসুফ বিন্নুরী তার অন্যতম শিক্ষক।   কর্মজীবন  ২০১০ সালে খাজা খান মুহাম্মদের প্রয়াণের পর তিনি আলমি মজলিস তাহাফ্ফুজ খতমে নবুয়াত-এর আমির নির্বাচিত হন। তিনি ইকরা রওজাতুল আতফাল ট্রাস্টের চতুর্থ সভাপতি হিসেবেও দায়িত্ব পালন করেন।   রচনাবলী    তিবইয়ানুল ফুরক্বান (৬ খণ্ড)  খুতুবাতে হাকিমুল আসার (১২ খণ্ড)   মৃত্যু  ২০১৫ সালের ১ লা ফেব্রুয়ারি মুলতানে বেফাকুল মাদারিসিল আরাবিয়ার একটি অনুষ্ঠানে হৃদরোগে আক্রান্ত হয়ে তিনি মারা যান। তার জানাযার নামাজ পড়ান সালিমুল্লাহ খান। নওয়াজ শরীফ (তৎকালীন প্রধানমন্ত্রী), শাহবাজ শরীফ (তৎকালীন মুখ্যমন্ত্রী) এবং মাওলানা ফজলুর রহমান তার মৃত্যুতে সমবেদনা জানিয়েছিলেন।  আরও দেখুন   দেওবন্দি ব্যক্তিত্বের তালিকা   তথ্যসূত্র   বিষয়শ্রেণী:১৯৩৪-এ জন্ম বিষয়শ্রেণী:২০১৫-এ মৃত্যু বিষয়শ্রেণী:আলমি মজলিস তাহাফফুজ খতমে নবুয়তের আমির বিষয়শ্রেণী:হানাফী ব্যক্তি বিষয়শ্রেণী:হানাফি ফিকহ পণ্ডিত বিষয়শ্রেণী:পাকিস্তানি ইসলাম ধর্মীয় নেতা বিষয়শ্রেণী:পাঞ্জাবি ব্যক্তি বিষয়শ্রেণী:দেওবন্দি ব্যক্তি বিষয়শ্রেণী:পাকিস্তানি সুন্নি মুসলিম পণ্ডিত বিষয়শ্রেণী:মুসলিম ধর্ম প্রচারক
জামে মসজিদ ভারত এর কর্ণাটক রাজ্যের বিদারে অবস্থিত একটি জুমা মসজিদ।   স্থাপত্য  মসজিদের নির্মাণের শৈলী থেকে এটিকে পরবর্তী বাহমানী সময়কালের বলে মনে করা হয়।  এর সম্মুখভাগে উঠানে প্রবেশ করার জন্য সাতটি খিলানযুক্ত প্রবেশপথ রয়েছে। মাঝের খিলানটি এবং এর বিস্তার , অন্যগুলোর চেয়ে সামান্য বড়, যেগুলির বিস্তার ।  এর উপরে একটি গম্বুজ রয়েছে এবং এটি একটি অষ্টভুজাকার ভিত্তির উপর স্থাপিত। ভিত্তির প্রতিটি দিকের দৈর্ঘ্য  এবং ছাদের উচ্চতার উপরে । ছাদের দৈর্ঘ্য বরাবর একটি ত্রিফলা-নকশার প্রাচীরশীর্ষ চলে গেছে।   আরও দেখুন   thumb|১৯৬৭ সালে উত্তর দিক থেকে জামে মসজিদ  ভারতে ইসলাম  ভারতের মসজিদের তালিকা   তথ্যসূত্র   বিষয়শ্রেণী:ভারতের ১৬ শতকের মসজিদ বিষয়শ্রেণী:বাহমানী স্থাপত্য বিষয়শ্রেণী:বিদার বিষয়শ্রেণী:ভারতের গম্বুজযুক্ত মসজিদের ভবন বিষয়শ্রেণী:কর্ণাটকের মসজিদ
আতিয়া মসজিদ বাংলাদেশের টাঙ্গাইল জেলার দেলদুয়ার উপজেলায় অবস্থিত একটি প্রাচীন ঐতিহাসিক মসজিদ যা বাংলাদেশের অন্যতম প্রত্নতাত্ত্বিক নিদর্শন। এই মসজিদটি ষোড়শ শতাব্দীতে নির্মিত হয়েছে এবং এখানে নিয়মিত জামাতে নামাজ আদায় করা হয়। বর্তমানে বাংলাদেশ সরকারের পুরাতত্ত্ব বিভাগ এ স্থাপনার তত্ত্বাবধান করছে।  টাঙ্গাইল অঞ্চলে প্রাপ্ত মূল শিলালিপিগুলোর মধ্যে আতিয়া জামে মসজিদ এলাকায় প্রাপ্ত একটি আরবি এবং একটি ফার্সি শিলালিপি রয়েছে, তবে এগুলোতে মসজিদের নির্মাণকাল সম্পর্কিত তথ্যের ক্ষেত্রে কিছুটা অসংগতি পরিলক্ষিত হয়।দর্শনীয় স্থান -দেলদুয়ার বাংলাদেশের জাতীয় জাদুঘরে রক্ষিত শিলালিপিটিতে নির্মাণকাল ১০১৯ হিজরি (১৬১০-১১ খ্রি.) দেয়া হলেও কেন্দ্রীয় প্রবেশ পথের উপর স্থাপিত অপর শিলালিপিতে এর নির্মাণকাল ১০১৮ হিজরি (১৬০৮-৯ খ্রি.)আতিয়া মসজিদ উল্লেখ করা হয়েছে।   ইতিহাস  আরবি ‘আতা’ থেকে ‘আতিয়া’ শব্দটির উৎপত্তি, যার ব্যুৎপত্তিগত অর্থ হল ‘দান কৃত’। আলি শাহান শাহ্‌ বাবা আদম কাশ্মিরী (র.) কে সুলতান আলাউদ্দিন হুসাইন শাহ টাঙ্গাইল জেলার জায়গিরদার নিয়োগ দান করলে তিনি এই অঞ্চলে এসে বসবাস শুরু করেন; সে সময় তিনি ইসলাম ধর্ম প্রচারের এবং আনুষঙ্গিক ব্যয় নির্বাহের জন্য আফগান নিবাসী কররানী শাসক সোলাইমান কররানীর কাছ থেকে সংলগ্ন এলাকা দান বা ওয়াকফ্ হিসাবে লাভ করেন। এবং এই এলাকাটি তাঁকে দান করায় এই অঞ্চলটির নাম হয়েছে ‘আতিয়া’।  পরবর্তীতে বাবা আদম কাশ্মিরীর পরামর্শক্রমে সাঈদ খান পন্নী নামক সুফিজির এক ভক্তকে মোগল সম্রাট জাহাঙ্গির উক্ত আতিয়া পরগণার শাসন কর্তা হিসেবে নিয়োগ দান করেন। এই সাঈদ খান পন্নীই ১৬০৮ সালে বাবা আদম কাশ্মিরীর কবরের সন্নিকটে আতিয়া মসজিদ নির্মাণ করেন।  মুহাম্মদ খাঁ নামক তৎকালীন এক প্রখ্যাত স্থপতি এই মসজিদ নির্মাণের পরিকল্পনা ও নির্মাণ কাজে সংশ্লিষ্ট ছিলেন। রওশন খাতুন চৌধুরাণী ১৮৩৭ সালে এবং আবুল আহমেদ খান গজনবী ১৯০৯ সালে মসজিদটির সংস্কার করেন। পরবর্তীতে বাংলাদেশ সরকার এই মসজিদটিকে প্রত্নতাত্ত্বিক নিদর্শন হিসেবে অধিগ্রহণ করেন।   বিবরণ  লাল ইট দ্বারা নির্মিত এই মসজিদটি আকারে বেশ ছোট, মাত্র ১৮.২৯ মিটার (৫৯ ফুট) x ১২.১৯ মিটার (৪০ ফুট) এবং দেয়ালের পুরুত্ব ২.২৩ মিটার (সাড়ে ৭ ফুট)। এর চারকোণে ৪টি অষ্টকোণাকৃতীর মিনার রয়েছে, যার উপরের অংশটি ছোট গম্বুজের আকৃতি ধারণ করেছে।  সুলতানি ও মুঘল—এই দুই আমলেরই স্থাপত্যরীতির সুস্পষ্ট নিদর্শন রয়েছে এই মসজিদের নির্মাণ শৈলীতে।   জনপ্রিয় মাধ্যমে উপস্থাপনা  বর্তমানে বাংলাদেশে প্রচলিত বাংলাদেশ ব্যাংক কর্তৃক মুদ্রিত১০ (দশ) টাকা মূল্যমানের নোটের একপার্শ্বে আতিয়া মসজিদের ছবি রয়েছে।দেলদুয়ার পরিচিতি   আরও দেখুন   বাবা আদম কাশ্মিরী  বাংলাদেশের প্রত্নতাত্ত্বিক স্থানের তালিকা  টাঙ্গাইল জেলা  বাংলাদেশের মসজিদের তালিকা  ঢাকা বিভাগের মসজিদের তালিকা   গ্যালারি    তথ্যসূত্র    বহিঃসংযোগ    আতিয়া মসজিদ ও আলী শাহান শাহ্ বাবা আদম কাশ্মিরির মাজার - দেলদুয়ার উপজেলার দর্শনীয় স্থান  বিষয়শ্রেণী:টাঙ্গাইল জেলার দর্শনীয় স্থান বিষয়শ্রেণী:মুঘল স্থাপত্য বিষয়শ্রেণী:টাঙ্গাইল জেলার মসজিদ বিষয়শ্রেণী:টাঙ্গাইল জেলার প্রত্নতাত্ত্বিক স্থাপনা বিষয়শ্রেণী:টাঙ্গাইল জেলা বিষয়শ্রেণী:১৭শ শতাব্দীর মসজিদ
আইয়োসে পেরেস গুতিয়েরেস (; জন্ম: ২৯ জুলাই ১৯৯৩; আইয়োসে পেরেস নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনীয় ক্লাব রিয়াল বেতিসের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় অথবা দ্বিতীয় আক্রমণভাগের খেলোয়াড় হিসেবে খেলেন।  ২০১৪ সালে, পেরেস স্পেন অনূর্ধ্ব-২১ দলের হয়ে স্পেনের বয়সভিত্তিক পর্যায়ে অভিষেক করেছিলেন।   প্রারম্ভিক জীবন  আইয়োসে পেরেস গুতিয়েরেস ১৯৯৩ সালের ২৯শে জুলাই তারিখে স্পেনের সান্তা ক্রুস দে তেনেরিফেতে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  পেরেস স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। ২০১৪ সালের ৪ঠা সেপ্টেম্বর তারিখে তিনি হাঙ্গেরি অনূর্ধ্ব-২১ দলের বিরুদ্ধে ম্যাচে স্পেন অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। স্পেনের বয়সভিত্তিক দলের হয়ে তিনি প্রায় ১ বছরে ২ ম্যাচে অংশগ্রহণ করেছেন।   তথ্যসূত্র    বহিঃসংযোগ      বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল ফরোয়ার্ড বিষয়শ্রেণী:রিয়াল বেতিসের খেলোয়াড় বিষয়শ্রেণী:স্পেনের আন্তর্জাতিক যুব ফুটবলার বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:স্পেনীয় পুরুষ ফুটবলার বিষয়শ্রেণী:ফুটবল উইঙ্গার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:ক্লাব দেপোর্তিভো তেনেরিফে বি-এর খেলোয়াড় বিষয়শ্রেণী:ক্লাব দেপোর্তিভো তেনেরিফের খেলোয়াড় বিষয়শ্রেণী:নিউক্যাসেল ইউনাইটেড ফুটবল ক্লাবের খেলোয়াড় বিষয়শ্রেণী:লেস্টার সিটি ফুটবল ক্লাবের খেলোয়াড় বিষয়শ্রেণী:ভিয়ারিয়াল ফুটবল ক্লাবের খেলোয়াড় বিষয়শ্রেণী:তেরসেরা দিভিসিওনের খেলোয়াড় বিষয়শ্রেণী:সেহুন্দা দিভিসিওন বি-এর খেলোয়াড় বিষয়শ্রেণী:সেহুন্দা দিভিসিওনের খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:স্পেনের আন্তর্জাতিক ফুটবলার বিষয়শ্রেণী:ইংল্যান্ডে স্পেনীয় প্রবাসী ক্রীড়াবিদ বিষয়শ্রেণী:উয়েফা ইউরোপীয় চ্যাম্পিয়নশিপ বিজয়ী খেলোয়াড় বিষয়শ্রেণী:সান্তা ক্রুস দে তেনেরিফের ফুটবলার
তিরুমালা কৃষ্ণ বিগ্রহ হল ভারতের অন্ধ্রপ্রদেশ রাজ্যের তিরুমালার বেঙ্কটেশ্বর মন্দিরের একটি বিগ্রহ। উক্ত মন্দিরটি বিষ্ণুর বেঙ্কটেশ্বর রূপের মন্দির হলেও, এই মন্দিরে বিষ্ণুর দুই অবতার রাম ও কৃষ্ণের বিগ্রহও আছে। এই মন্দিরে কৃষ্ণের পত্নী রুক্মিণীর বিগ্রহও পূজিত হয়।  বিগ্রহ কৃষ্ণের বিগ্রহটি শিশুর ‘নবনীত নৃত্য’ (দিব্য নৃত্য) ভঙ্গিমায় দেখা যায়। বিগ্রহের বাঁ হাতটি প্রসারিত এবং ডান পাটি বেদীর উপর স্থাপিত। ডান পাটি হাঁটুর উপর স্থাপিত। বিগ্রহের ডান হাতে মাখনের একটি ঢেলা রয়েছে।  রুক্মিনী বিগ্রহ রুক্মিনীর বিগ্রহের বাঁ হাতে একটি পদ্ম এবং ডান হাতে বর মুদ্রা দেখা যায়। বিগ্রহটি পদ্মের আকৃতিবিশিষ্ট একটি বেদীর উপর স্থাপিত। এই বিগ্রহটি কবে প্রতিষ্ঠিত হয়েছিল তা জানা যায় না। কৃষ্ণ বিগ্রহটিও কবে প্রতিষ্ঠিত হয়েছিল, সেই তথ্য অজ্ঞাত।  ইতিহাস বিগ্রহ প্রতিষ্ঠার তারিখটি সঠিক জানা না গেলেও একটি প্রাচীন নথি থেকে জানা যায়, ১১০০ সালের জন্মাষ্টমী তিথিতে কৃষ্ণ বিগ্রহে নৈবেদ্য উৎসর্গিত হয়েছিল।  সেবা বেঙ্কটেশ্বর মন্দিরের কৃষ্ণ বিগ্রহটি মন্দিরের দৈনিক পূজায় কেন্দ্রীয় গুরুত্ব পায় না। এমনকি এই বিগ্রহের উদ্দেশ্যে নিবেদিত নৈবেদ্যও আগে প্রধান বিগ্রহের উদ্দেশ্যে উৎসর্গিত হয়। একই প্রথা মন্দিরের রাম বিগ্রহের ক্ষেত্রেও প্রযোজ্য হয়। বাৎসরিক কোইল অলবর তিরুমাঞ্জনম (মন্দির পরিষ্কার করার অনুষ্ঠান) অনুষ্ঠানের সময় বিগ্রহগুলিকে গর্ভগৃহে স্থানান্তরিত করা হয় এবং পরিষ্কারের কাজ শেষ হলে সেগুলিকে আবার যথাস্থানে ফিরিয়ে এনে পবিত্র মশলা দিয়ে স্থাপিত করা হয়।  ‘ধনুর্মাসে’র সময় এই বিগ্রহ গুরুত্ব পায়। এই সময় ভোগ শ্রীনিবাসের পরিবর্তে এই বিগ্রহে একান্ত সেবা অনুষ্ঠিত হয়।  কয়েকটি বিশেষ অনুষ্ঠানে গর্ভগৃহের বাইরে কৃষ্ণ বিগ্রহের উদ্দেশ্যে সরাসরি পূজা নিবেদিত হয়:  তেপ্পোৎসবম: বাৎসরিক তেপ্পোৎসবমের (নৌকাবিহার উৎসব) দ্বিতীয় দিনটি কৃষ্ণ ও রুক্মিনী বিগ্রহের জন্য নির্দিষ্ট। এই দিন বিগ্রহদুটিকে মন্দিরের উত্তর দিকের পবিত্র হ্রদ স্বামী পুষ্করিণীতে আনা হয় এবং হ্রদে নৌকায় ভাসিয়ে হ্রদমধ্যস্থ একটি মণ্ডপমে পূজার জন্য নিয়ে যাওয়া হয়।  বসন্তোৎসবম: বাৎসরিক বসন্তোৎসবমের তৃতীয় দিনে কৃষ্ণ ও রুক্মিনী বিগ্রহদুটিকে মালায়াপ্পা স্বামী ও তার দুই পত্নী এবং রাম বিগ্রহের সঙ্গে মন্দিরের চারপাশের চারটি রাস্তায় শোভাযাত্রায় বের করা হয় এবং পরে আবার বসন্ত মণ্ডপমে ফিরিয়ে আনা হয়।  কৃষ্ণ জয়ন্তী: জন্মাষ্টমী তিথিতে কৃষ্ণ ও রুক্মিনী বিগ্রহকে বিশেষ প্রার্থনার পর মন্দিরের চারপাশে একটি শোভাযাত্রায় বের করা হয়।  তথ্যসূত্র  বিষয়শ্রেণী:তিরুমালা বেঙ্কটেশ্বর মন্দির বিষয়শ্রেণী:তিরুমালার বিগ্রহ বিষয়শ্রেণী:কৃষ্ণ
এভানগেলিয়া প্লাতানিয়োতি (; জন্ম: ৯ আগস্ট ১৯৯৪) হলেন একজন গ্রিক সমলয় সাঁতারু, যিনি গ্রিসের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  প্লাতানিয়োতি গ্রিসের হয়ে ২০১২, ২০১৬, ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন।   প্রারম্ভিক জীবন  এভানগেলিয়া প্লাতানিয়োতি ১৯৯৪ সালের ৯ই আগস্ট তারিখে গ্রিসের অ্যাথেন্সে জন্মগ্রহণ করেছেন এবং সেখানেই তার শৈশব অতিবাহিত করেছেন।   খেলোয়াড়ি জীবন  প্লাতানিয়োতি গ্রিসের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি সোফিয়া মালকোজোরগুর সাথে গ্রিসের দ্বৈত হিসেবে মহিলাদের দ্বৈত প্রতিযোগিতায় অংশগ্রহণ করেছিলেন; তারা প্রতিযোগিতাটির টেকনিকাল রুটিনে ২৫০.৪৫৮৪ এবং ফ্রি রুটিনে ২৮১.৮৪১৮ পয়েন্ট অর্জন করেছিলেন, যার ফলে সর্বমোট ৫৩২.৩০০২ পয়েন্ট নিয়ে তারা ৬ষ্ঠ স্থান অধিকার করেছেন।   তথ্যসূত্র    বহিঃসংযোগ     বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:গ্রিক নারী সাঁতারু বিষয়শ্রেণী:গ্রিক সমলয় সাঁতারু বিষয়শ্রেণী:গ্রিসের অলিম্পিক সমলয় সাঁতারু বিষয়শ্রেণী:২০২৪ গ্রীষ্মকালীন অলিম্পিকের সমলয় সাঁতারু বিষয়শ্রেণী:২০২০ গ্রীষ্মকালীন অলিম্পিকের সমলয় সাঁতারু বিষয়শ্রেণী:২০১৬ গ্রীষ্মকালীন অলিম্পিকের সমলয় সাঁতারু বিষয়শ্রেণী:২০১২ গ্রীষ্মকালীন অলিম্পিকের সমলয় সাঁতারু বিষয়শ্রেণী:সমলয় সাঁতারে ইউরোপিয়ান গেমস পদক বিজয়ী বিষয়শ্রেণী:২০২৩ ইউরোপিয়ান গেমসের সমলয় সাঁতারু বিষয়শ্রেণী:সমলয় সাঁতারে বিশ্ব সাঁতার প্রতিযোগিতার পদক বিজয়ী বিষয়শ্রেণী:২০২২ বিশ্ব সাঁতার প্রতিযোগিতার সমলয় সাঁতারু বিষয়শ্রেণী:২০১৯ বিশ্ব সাঁতার প্রতিযোগিতার সমলয় সাঁতারু বিষয়শ্রেণী:২০১৭ বিশ্ব সাঁতার প্রতিযোগিতার সমলয় সাঁতারু বিষয়শ্রেণী:২০১৫ বিশ্ব সাঁতার প্রতিযোগিতার সমলয় সাঁতারু বিষয়শ্রেণী:২০১৩ বিশ্ব সাঁতার প্রতিযোগিতার সমলয় সাঁতারু বিষয়শ্রেণী:২০১১ বিশ্ব সাঁতার প্রতিযোগিতার সমলয় সাঁতারু
সনি মিউজিক এন্টারটেইনমেন্ট (সাধারণত সনি মিউজিক হিসেবে পরিচিত) হল মার্কিন বৈশ্বিক সঙ্গীত সংঘ যা সনি কর্পোরেশন অব আমেরিকার মালিকানাধীন এবং সনি মিউজিক হোল্ডিংস ইনকর্পোরেটের একটি সাধারণ অংশীদারিত্ব হিসেবে সনি এন্টারটেইনমেন্টের মাধ্যমে জাপানি সংঘবদ্ধ সনি কোম্পানির সহযোগী সংস্থা হিসাবে অন্তর্ভুক্ত।  এটি ১৯২৯ সালে আমেরিকান রেকর্ড কর্পোরেশন হিসেবে প্রতিষ্ঠিত হয়েছিল এবং কলাম্বিয়া ব্রডকাস্টিং সিস্টেম দ্বারা অধিগ্রহণের পরে, ১৯৩৮ সালে নামটি কলাম্বিয়া রেকর্ডিং কর্পোরেশন রাখা হয়েছিল। ১৯৬৬ সালে, কোম্পানিটি সিবিএস রেকর্ডস হিসেবে পুনর্গঠিত হয়েছিল। ১৯৮৮ সালে সনি কর্পোরেশন এই কোম্পানিটি কিনে নেয় এবং ১৯৯১ সালে বর্তমান নামে এটির নামকরণ করে। ২০০৪ সালে, সনি এবং বার্টেলসম্যান একটি ৫০-৫০ যৌথ উদ্যোগ সনি বিএমজি নামে পরিচিতি পায়, যা সনি মিউজিক এবং বার্টেলসম্যান মিউজিক গ্রুপের ব্যবসাগুলিকে এক সত্তায় স্থানান্তর করে। ২০০৮ সালে সনি বার্টেলসম্যানের অংশীদারত্ব অর্জন করে এবং কিছুদিনের মধ্যেই কোম্পানিটি সনি মিউজিক নামে ফিরে আসে। সনিকে বিএমজির সমস্ত লেবেল অর্জনের অনুমোদন দেয়া হয় এবং বিএমজি বিলোপের সূচনা করে, যা পরিবর্তে বিএমজি রাইটস ম্যানেজমেন্ট হিসেবে পুনরায় চালু হয়।  ২০২০ সালের হিসেবে, সনি মিউজিক এন্টারটেইনমেন্ট "বিগ থ্রি" রেকর্ড কোম্পানিগুলির মধ্যে দ্বিতীয় বৃহত্তম। প্রথম ও তৃতীয় স্থানে যথাক্রমে রয়েছে ইউনিভার্সাল মিউজিক গ্রুপ এবং ওয়ার্নার মিউজিক গ্রুপ। এর সঙ্গীত প্রকাশনা বিভাগ সনি/এটিভি বিশ্বের বৃহত্তম সঙ্গীত প্রকাশক। এটি সাইকো এন্টারটেইনমেন্টের ৫০% মালিকানাধীন, যা গোট ট্যালেন্ট এবং দ্য এক্স ফ্যাক্টর সহ বিশ্বের কয়েকটি সফল রিয়েলিটি টেলিভিশন অনুষ্ঠান পরিচালনা করে।  তথ্যসূত্র  বহিঃসংযোগ   ইয়াহু! – সনি মিউজিক এন্টারটেইনমেন্ট কোম্পানির প্রোফাইল      সনি মিউজিক টিভি    বিষয়শ্রেণী:১৯২৯-এ প্রতিষ্ঠিত মার্কিন সংস্থা বিষয়শ্রেণী:মার্কিন রেকর্ড লেবেল বিষয়শ্রেণী:নিউ ইয়র্ক শহর ভিত্তিক কোম্পানি বিষয়শ্রেণী:আইএফপিআইয়ের সদস্য বিষয়শ্রেণী:রেকর্ড লেবেল পরিবেশনকারী বিষয়শ্রেণী:১৯২৯-এ প্রতিষ্ঠিত রেকর্ড লেবেল বিষয়শ্রেণী:রেকর্ডিং ইন্ডাস্ট্রি অ্যাসোসিয়েশন অব আমেরিকা বিষয়শ্রেণী:সনি মিউজিক বিষয়শ্রেণী:মার্কিন দেশাত্মবোধক সঙ্গীত রেকর্ড লেবেল বিষয়শ্রেণী:শাস্ত্রীয় সঙ্গীত রেকর্ড লেবেল বিষয়শ্রেণী:জ্যাজ রেকর্ড লেবেল বিষয়শ্রেণী:পপ রেকর্ড লেবেল বিষয়শ্রেণী:রক রেকর্ড লেবেল বিষয়শ্রেণী:সাউন্ডট্র্যাক রেকর্ড লেবেল বিষয়শ্রেণী:বিদেশী কোম্পানির মার্কিন অঙ্গসংস্থা বিষয়শ্রেণী:নিউইয়র্ক সিটি ভিত্তিক কোম্পানি বিষয়শ্রেণী:রেকর্ড লেবেল পরিবেশক